google/wiki40b huggingface dataset:
Deifobos

Før Trojakrigen

Da Paris, ennå ikke anerkjent, kom til sine brødre, og overvant dem alle i kappestriden med sin favorittokse, trakk Deifobos sverdet sitt mot ham. Paris flyktet og søkte tilflukt ved alteret til Zevs Herkeios.

Trojakrigen

I henhold til Iliaden ledet Deifobos, sammen med sin bror Helenos og en gruppe soldater ved beleiringen av argeiernes nyreiste ringmur og drepte mange, blant annet Hypsenor, og da Idomeneus utfordret ham, kalte han Aineias for å hjelpe seg. Han drepte også Askalaphos, tvillingbror av Ialmenos, sønn av Ares, med spydet sitt, men mens han rev hjelmen av sin døde fiende ble han såret akajernes helt Meriones. Hans bror Polites hjalp ham ut av krigstumultene.
Da Hektor flyktet for Akilles, tok Athene skikkelsen til Deifobos og egget Hektor til ta oppstilling og kjempe. Hektor, som trodde det var hans bror, lyttet og kastet sitt spyd mot Akilles. Da spydet ikke traff, snudde Hektor seg mot broren og ba om et nytt spyd, men da hadde Deifobos i Athenes skikkelse forsvunnet. Det var da Hektor forsto at gudene hadde bedratt og forlatt ham, og han møtte sin død ved Akilles.

Deifobos' død

Deifobos fulgte Helena til den såkalte trojanske hest som grekerne skjulte seg i. Sammen gikk de rundt hesten mens hun ropte ut navnene på de greske heltene i stemmene til deres hustruer, og Menelaos og Odyssevs måtte holde mennene tilbake inni hesten for at de ikke skulle svare.
Senere litterære tradisjoner så for seg Deifobos som den som drepte Akilles (og således hevnet sin bror), og skal deretter ha giftet seg med Helena, årsaken til Trojakrigen, etter Paris var død, men først etter å ha beseiret tilbudet fra en annen bror, Helenos. Han skal ha elsket henne tidligere og derfor forhindret at hun ble gitt tilbake til grekerne.
I løpet av herjingen av Troja skal Deifobos ha blitt drept av enten Menelaos eller Odyssevs, og hans lik ble mishandlet (slik også Hektors ble det). En del redegjørelser hevder at det var Helena som drepte ham, eller hun gledet seg over hans død. De fleste kilder synes å indikere at hun i motsetningen til sine to første ektemenn, ikke elsket Deifobos og ville heller reise hjem med Menelaos, sin første ektemann.
Den romerske poeten Vergil så for seg at Deifobos' mishandlete lik ble funnet i underverden av Aineias som siden reiste et monument for ham ved odden Roiteom (eller Rhoeteom) i nærheten av Hellespont. I underverden forteller han om sin død, om Helenas forræderi, og mens han var sammen med Aineias krevde han gudene for hevn over grekerne.
Den greske geografen Pausanias (100-tallet e.Kr.) har bevitnet å ha sett en statue av Deifobos ved Olympia. Statuen var gjort av Lykios (aktiv på midten av 400-tallet f.Kr.), dedikert av innbyggerne av byen Apollonia.
Actinopodidae

Utseende

Middelsstore (gjerne 10-30 mm), kraftige, svarte edderkopper, hannene gjerne med chelicerene eller andre kroppsdeler i klare farger, for eksempel hannen av Missulena occatoria som har forkroppen inkludert chelicerene brunrød, bakkroppen klart blå. Som andre mygalomorfe edderkopper har de kraftige chelicerer med giftklør som vender bakover i hvile. Forkroppen er glatt og glinsende, den fremre delen (hodet) er markert opphøyet, de åtte øynene er spredt ut langs framkanten. Spinnvortene er ganske korte.

Levevis

Som de fleste andre mygalomorfe edderkopper lever de i silkekledte ganger, som kan bli opptil 30 centimeter dype, dekket med en fall-lem av silke. Hunnen lever hele sitt liv i gangen sin, mens hannene vandrer rundt på leting etter hunner. De lever av insekter som de spretter ut og fanger når de kommer nær nok. Ulikt de fleste andre mygalomorfe edderkopper er de dagaktive. De blir kjønnsmodne når de er rundt 4 år gamle og hunnene kan leve i minst ti år. Tross sin kraftige gift blir disse edderkoppene ofte spist av små pungdyr, skolopendere og veivepser (Pompilidae).

Giftige arter

De australske artene i slekten Missulena er regnet for å være svært giftige og potensielt livsfarlige for mennesker. Det er imidlertid sjelden at noen blir bitt av dem, og motgift som er utviklet mot bitt fra den kjente arten Atrax robustus (Hexathelidae) har vist seg å være effektiv også mot bitt fra disse artene. Missulena-artene er mye mindre aggressive enn A. robustus, og selv om de biter sprøyter de ikke nødvendigvis inn gift (såkalte tørre bitt).

Utbredelse

Slektene Actinopus og Plesiolena er utbredt i Sør-Amerika (nord til Trinidad men mest i den sørlige delen), mens slekten Missulena bare finnes i Australia, bortsett fra én art i Chile.
Hamilton-mekanikk

Hamilton-mekanikk er en formulering av lovene som styrer klassisk mekanikk. Den er komplementær til den alternative formuleringen som kalles for Lagrange-mekanikk. Den ble utviklet rundt 1834 av den irske matematiske fysiker William Rowan Hamilton. Begge er i utgangspunktet basert på Hamiltons fundamentale virkningsprinsipp hvor Lagrange-funksjonen for systemet inngår.  Det er nesten ironisk at det var Hamilton som nesten 70 år etter Lagrange viste hvor viktig denne funksjonen er. I Hamilton-mekanikken inngår en partikkels posisjon og impuls på en likeverdig måte. Dermed  kommer en dyp, matematisk struktur klart frem, noe som i Lagrange-formuleringen forblir skjult.
Selv om disse to beskrivelsene opprinnelig var ment å benyttes kun for diskrete partikler, har det senere vist seg at de er begge velegnet til å anvendes også på kontinuerlige system som bølger og elektromagnetiske felt. Bruk av Hamiltons mekanikk er sentral i moderne kvantemekanikk hvor Hamilton-funksjonen styrer den dynamiske utviklingen. Derimot for relativistiske systemer beskrevet ved kvantefeltteorier, er det Lagrange-funksjonen som er mest egnet. Dette er forbundet med kravet om alltid å være i overensstemmelse med Einsteins spesielle relativitetsteori.

Klassisk mekanikk som geometrisk optikk

En ikke-relativistisk partikkel med masse m  er beskrevet ved  Hamilton-funksjonen  H = p²/2m  + V(x)   når den
har potensiell energi V(x) . Denne er uavhengig av tiden, og partikkelen har derfor en gitt energi E .
For å finne bevegelsen til partikkelen har man nå flere fremgangsmåter å benytte. Man kunne forsøke å løse den tilsvarende Euler-Lagrange-ligningen eller de tilsvarende Hamilton-ligningene. Ekvivalent kan man benytte Maupertuis' virkningsprinsipp eller Hamilton-Jacobi-ligningen. Det er her interessant å sammenligne fremstillingen som følger fra disse to metodene.
CryptoPhone

CryptoPhone er en serie mobiltelefoner fra den tyske mobiltelefonprodusenten GSMK.
Telefonene kjennetegnes ved at de krypterer samtalene, ved hjelp av krypteringsalgoritmene AES 256 og Twofish. De er lagd for GSM-nettet, og fungerer på 850, 900, 1800 og 1900 Mhz-båndene. Kryptering krever imidlertid at begge partene bruker CryptoPhone produkter.
Selskapet leverer også programvare for telefoni mellom pc-er; CryptoPhone for Windows.
Einar Billing

Bakgrunn

Etter endt skolegang i Lund og Västerås (der faren Bottfrid var biskop), ble Billing student ved universitetet i Uppsala, der han avla fil.cand.-eksamen i 1891 og teol.cand-eksamen 1898.

Prest

Han ble innsatt som prest i Lunds stift i år 1900. Han var formann i Föreningen Heimdal i 1896. Samme år som Billing ble innsatt som prest, ble han utnevnt til dosent innen dogmatikk og moralteologi i Uppsala og til regimentspastor ved Uppsala artilleriregemente.
I 1909 ble Billing professor, og doktor innen teologi to år senere. Han ble i 1908 sogneprest i Hagby og Ramsta nær Uppsala. Om hans og familiens liv i Hagby står å lese i hustruen Gerda Billings bok «Den oförglömliga prästgården». I 1918 ble han sogneprest for Helga Trefaldighets församling i Uppsala.

Biskop

Billing ble i 1920 utnevnt til biskop i Västerås, hvor han forble til sin død 17. desember 1939.
Einar Billing er mest kjent for sin folkekirketeologi som blant annet ble utviklet i hans «Herdabrev till prästerskapet i Västerås stift» («Hyrdebrev til presteskapet i Västerås sogn») i 1920. Han er som salmedikter kjent for en eneste salme, den elleve vers lange «Nu gläd dig, min ande, i Herran», som er å finne i flere svenske salmebøker og i Norsk Salmebok.
Lipotidae

Beskrivelse

Et fellestrekk er at disse sjøpattedyrene lever deler av eller hele livet i ferskvann. De er dessuten enten helt eller nesten blinde, en evolusjonær utvikling som trolig er et resultat av at disse dyrene ikke trenger særlig syn, fordi elvene de lever i gjerne er så brune av mudderslam og silt at de allikevel ikke kan se noe. Til gjengjeld har de et meget høyt utviklet ekkolokaliseringsorgan til å manøvrere og finne føde med. De har også forholdsvis store sveiver som ytterligere øker manøvreringsevnen.
Parorectis

Utseende

Middelsstore, ovale, blanke, gulaktige skjoldbiller. Oversiden er ujevn, enten grovt punktert eller knudrete. Sett fra siden er de kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen rund. Pronotum er rundet, dekkvingenes "skuldre" litt rundet framskytende.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen. Artene i denne slekten lever på planter i søtvierfamilien.

Utbredelse

Slekten er utbredt i Nord-Amerika og Mexico.
Soca (Uruguay)

Kommune

Byens ordfører (alcalde) er Guillermo Burgueño (2010-2015).
Felt (heraldikk)

Felt brukes i beskrivelser (blasoneringer) av heraldiske våpenskjold som betegnelse på klart avgrensede deler av skjoldflaten. Det kan være skjoldflater som er delt inn to, tre, fire eller flere felter. I stedet for ordet «felt», brukes ordet «bunn», når skjoldflaten ikke er inndelt i felter.
Hvert felt i et skjold har normalt både en bakgrunnsfarge og en eller flere fargelagte figurer. Med farge menes da de heraldiske tinkturene som er enten de såkalte «metallene» sølv og gull, eller fargene rødt, blått, svart, grønt og til dels purpur.
Når skjold med felter blir beskrevet heraldisk, blir hvert felt gitt en egen tallbetegnelse etter en tradisjonell rekkefølge. Generelt har skjoldfelter øverst og til venstre for tilskueren («heraldisk høyre»), rekkefølge foran de andre feltene i skjoldet. Når et skjold er firedelt (kvadrert), så er «første felt» øverst til venstre, mens det ved siden av er «andre felt», under første felt er «tredje felt» og under andre felt er «fjerde felt». Firedelt skjold kalles ofte «kvadrert skjold», når det er samme tinkturer og figur(er) i første og fjerde felt, mens annet og tredje felt har samme tinkturer og figur(er), men forskjellige fra første og fjerde felt.
Avgrensninger av flaten i et skjoldfelt kan bli gjort med heraldiske snitt, som for eksempel kan være bølgeformet.
Skjold inndelt i felter finner vi i alle land med europeisk heraldikk, i hele tiden fra middelalderen til i dag, og i både offentlige og private våpenskjold. Men i heraldikkens første tid på 1100- og 1200-tallene, var det mest vanlig med skjold som ikke var oppdelt i felter. Deretter oppsto en del våpen med flere felter ved at to eller flere våpenskjold ble slått sammen til ett våpen, for eksempel våpen med den norske løve og den svenske folkungaættens løve, og de spanske rikene Leon og Castilla med løve og kastell (borg). Skjold satt sammen av flere våpen, kalles unionsvåpen.
I de siste generasjoners norske, offentlige heraldikk – spesielt i kommunevåpen – brukes ikke oppdelte skjold, dersom det ikke foreligger spesielle grunner, for eksempel gjenopptakelse av et gammelt våpen.
I norske og andre skandinaviske privatvåpen for foreninger, slekter m.m., finnes flere skjold oppdelt i to felter. Fire eller flere felter finnes for eksempel i skjoldet til den norske slekten Kielland, men er uvanlig. I enevoldstiden kom det en del firedelte skjold i danske og svenske våpen for grever og baroner, f.eks. Holberg og Wedel Jarlsberg.
Vi kan se skjold oppdelt i svært mange felter, bl.a. i våpnene til flere tidligere, mellomeuropeiske fyrstehus og engelsk høyadel. Slike våpenskjold regnes blant de fleste av dagens heraldikere, som å være uheldige eller direkte dårlige våpenskjold. Dette fordi skjoldene da er vanskelige å se tydelig og å oppfatte, når våpnene befinner seg på litt avstand.
France Médias Monde

Om selskapet

FMM ble stiftet i april 2008 som Audiovisuel extérieur de la France (AEF), men skiftet til dagens navn etter en omorganisering i 2013. Selskapet eies av det franske kulturdepartementet, og det er medlem av Den europeiske kringkastingsunion (EBU).
Selskapet har hovedkontor i Paris, kringkaster på 15 språk og har ansatte fra 66 land. Selskapets kanaler når nærmere 100 millioner lyttere over hele verden, mens dets digitale plattformer har rundt 35 millioner besøkende hver måned. FMM er også morselskapet til mediebyrået CFI og eier også 12,5 prosent av tv-nettverket TV5Monde.
Xinyi (Maoming)

Xinyi (kinesisk: 信宜; pinyin: Xìnyí) er et byfylke i den kinesiske provinsen Guangdong. Det ligger under byprefekturet Maoming.
Befolkningen var på 1 142 713 innbyggere i 1999.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i Guangdong.
Xietu Lu

Xietu Lu (kinesisk: 斜土路, pinyin: Xiétǔ Lù, shanghainesisk: [ʑiɑ²³tʰu³⁴lu²³], engelsk: Xietu Road, norsk: Xietuveien), går fra Nanchezhan Lu mot vest, først over Tibetgaten og T-banens Linje 8, dernest under Nord-sør-viadukten, så over Dong'an Lu og T-banens Linje 7, før den etter å ha krysset Wanping Lu bøyer av mot sør der den møter Nandan Dong Lu og ender ved Lingling Lu ved Shanghai Stadion, like ved stasjonen av samme navn ved T-banens Linje 4. Xietuveien er foreløpig preget av en blanding av sjelløs blokkbebyggelse og riveferdig småhusbebyggelse. Det foregår endel byggevirksomhet og veien er blottet for severdigheter.

Lokalt næringsliv

Xietuveien preges i det meste av sin lengde av varehandel, halvlugubre frisør- og fotmassasjeetablissementer og mindre restauranter. Varebutikkene er gjerne små og familiedrevne, og vareassortement domineres av isenkram, trelast, elektro og VVS. Kvaliteten på de varer, tjenester og næringsmidler man kan kjøpe her er gjerne andre- og tredjeklasses og prisene er deretter. Ett unntak er Shanghais største og beste kjøpesenter for profesjonelt fotoutstyr, som ligger i krysset Xietuveien og Lubanveien.
Christian Ingebrigtsen

Tiden i a1

I 1997 studerte han musikk ved LIPA (Liverpool institute for performing arts). En lærer ved skolen anbefalte Ingebrigtsen til manageren Tim Byrne som hadde jobbet med å sette sammen ei gruppe.  Han ble dermed det andre medlemmet i a1 som signerte platekontrakt med Columbia i 1999. Gruppa debuterte i juni 1999 med Be the First to Believe og Everytime. Året etter laserte de en versjon av a-ha-hiten «Take on Me». Singelen og en svært påkostet video ble en suksess sommeren 2000. a1 overgikk a-ha sin 15 år gamle suksess med 1.-plass i England og én uke mer på toppen i Norge.  Etterhvert fulgte de opp med låtene Caught in the Middle og Same Old Brand New You.

Som soloartist

I februar 2003 startet Ingebrigtsen sin solokarriere. Debuten var den selvskrevne duetten In Love With An Angel med Maria Arredondo og ham selv. Den nådde førsteplass og ble liggende tre måneder blant de ti øverste på VG-lista. Ingebrigtsen bidro også med melodien True Friendship på Arredondos debutalbum. 
Samme år solodebuterte han med singelen Things Are Gonna Change. Den nådde førsteplass på VG-lista Topp 20. Senhøsten 2003 kom debutalbumet Take Back Yesterday, støttet av en stor reklamekampanje på TV. Settet var i hovedsak produsert av ham selv i samarbeid med Bjørn Erik Pedersen.  Albumet debuterte på sjetteplass på VG-lista Topp 40, klatret til annen plass, og holdt seg blant de ti mest solgte i to måneder. Albumets tredje radiosingel, Can't Give Up kom i mars 2004.
Høsten 2006 kom hans første juleplate, Paint Christmas White, som var Frelsesarmeens juleplate i 2006. To av låtene hadde han skrevet selv: «Paint Christmas White» og «Angels in the snow» og resten er kjente, gamle julesanger.
I 2007 ga Ingebrigtsen ut albumet The Truth About Lies, som inkluderte singlene Adorable og Learn to Fly.
I 2009 spilte han rollen som Marius i Les Misérables på Oslo Nye Teater.
I 2014 samarbeidet han med Trine Rein og skrev låten Closer for KFUK-KFUM-speiderleiren «Tett På 2014».  I 2014 spilte han rollen som Fante- Knut i Sommermusicalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.

Annet

Han er sønn av pop-vokalist Stein Ingebrigtsen.
Han skrev sammen med Eivind Rølles sangen Somewhere Beautiful, som ble fremført av Nora Foss Al-Jabri i semifinale én og finalen under Melodi Grand Prix 2012. Låten kom på annen plass, bak Tooji med «Stay»
Lapin kullan kimallus

Handling

I sin hjemby Uleåborg møter Lepistö en mann som viser ham et kart over Lappland der det er markert en X på et sted hvor han påstår det er gull. Lepistö tror på mannen og viser kartet til sin kamerat Ervast. Lepistö og Ervast drar til elva Teno der de finner et par gram gull. De reiser tilbake til Uleåborg for å gjøre offentlig krav på funnstedet, men de blir fortalt at det allerede har blitt gjort krav på. Til slutt starter et stort gullrush til Lappland.
Jørgen Graabak

Karriere

Graabak debuterte i verdenscupen 8. januar 2011 i Schonach. Han slo gjennom internasjonalt i sesongen 2011/2012, og tok sin første pallplassering 18. desember 2011 da han ble nr. 3 i et verdenscuprenn i Seefeld. 7. januar 2012 ledet han Norge til seier i lagkonkurransen i Oberstdorf, og uken etter tok han sin andre pallplass, en andreplass, i Chaux-Neuve.
Graabak gikk sammen med Magnus Krog, Magnus Moan og Håvard Klemetsen på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
18. februar 2014 ble Graabak olympisk mester i øvelsen stor bakke/10 km i OL 2014 i Sotsji. Magnus Moan tok sølv slik at det ble dobbelt norsk. Dette var første norske OL-gull i kombinert siden OL i Nagano i 1998. Jørgen Graabak ble med dette den andre fra Melhus som har tatt gull i vinter-OL, Toralf Engan var den første, femti år tidligere. To dager senere gikk Jørgen Graabak siste etappe for Norges lag som gikk inn til gull i lagkonkurransen stor bakke / 4 x 5 km. De andre på laget var Magnus Moan, Håvard Klemetsen og Magnus Krog.
Jørgen Graabak vant 2×7,5 km i kombinert langrenn lag finale menn sammen med Håvard Klemetsen i Lahtis 1. mars 2014. 
Graabak ble tildelt Olavstatuetten i 2014.
Han tok sølv under Vinter-OL 2018. Graabak ble verdensmester da han var med på Norges lag som vant 4 × 5 kilometer stafett/normalbakke i Ski-VM 2019 i Seefeld.
Den herkyniske fjellkjedefolding

Den herkynske fjellkjedefolding, også kjent som den varisciske orogonese, var en geologisk episode av fjellkjededannelse i perioden karbon-perm for 320–250 millioner  år siden. En kontinental kollisjon mellom Euramerika (Laurasia) og Gondwana førte da til dannelse av superkontinentet Pangea.
Fjellkjedefoldingen skapte de mellomeuropeiske fjellområdene Ardennene, Taunus, Eifel, Bergisches Land, Harz og Erzgebirge, samt det Bøhmiske høyland. Videre østover er Karpatene resultatet av kollisjonen mellom Gondwana og det østligere Baltica-segmentet av Euramerika/Laurasia.
Det er også en mulig variscisk fjellkjededanning langt sør på Svalbard, nærmere bestemt Torell Land øst for Van Keulenfjorden. Spitsbergen lå klemt mellom Laurentia (Øst-Grønland) og Siberia, og ble formet av både den kaledonske fjellkjedefolding og den herkyniske (varisciske).

Etymologi

Navnet variscisk kommer fra det latinske middelaldernavnet for distriktet Variscia, hjemsted for en tysk stamme, Varisci, og ble innført i 1880 av geologen Eduard Suess. Variscitt, et sjeldent grønt mineral funnet i regionen og først oppdaget i Vogtland distriktet i Sachsen i Tyskland, som er i det Varisciske belte, har samme etymologi. Herkynisk derimot, kommer fra Harz-fjellene i Tyskland.
Joventut Badalona

Club Joventut Badalona er en spansk basketballklubb fra Badalona i Catalonia. Blant tilhengerne er den kjent under navnet La Penya (Klubben). Den ble grunnlagt i 1930, og er en av tre klubber som aldri har rykka ned fra den spanske toppdivisjonen. De to andre er Real Madrid og CB Estudiantes. I 1994 ble de europamestere.
Livlegens besøk

Handling

Den unge kongen Christian VII anses tidlig for å være mentalt forstyrret, og når denne i 1768 drar på en europeisk turné, ansettes en livlege; Johann Friedrich Struensee, en ung tysk opplysningstenker, for å holde kongen under oppsikt. Han vinner fort kongens gunst, og med kongens tillit øker også Struensees innflytelse. Gjennom kongens sykdom blir Struensee den mektigste personen i Danmark, og i praksis enevoldshersker. Den raske slutten på denne perioden kommer av at det kjærlighetsforholdet Struensee har hatt med dronning Caroline Mathilde blir kjent. Struensee blir henrettet, dronningen landsforvist, og kong Christian bare mer sinnsforvirret.

Utbredelse

Romanen, som på svensk har tittelen Livläkarens besök, er oversatt til en rekke språk. Den ble oversatt til norsk i 2001 av Bodil Engen og kom ut på Gyldendal forlag med tittelen Livlegens besøk. Ifølge et TV-intervju i juli 2007 har den solgt mer enn en million eksemplarer.
Kontrapunkt (film)

Om filmen

Filmen var en internasjonal samproduksjon med skuespillere fra flere land. Alle hovedrolleinnehaverne gjorde sine roller på engelsk. Filmen ble så dubbet til italiensk for den italienske versjonen.
Visitnorway.no

Utgaver på andre språk

Det er utgaver på dansk (visitnorway.dk), svensk (visitnorway.se), engelsk (visitnorway.com), fransk (visitnorway.fr), italiensk (visitnorway.it), kinesisk (visitnorway.cn), nederlandsk (visitnorway.nl), polsk (visitnorway.pl), portugisisk (visitnorway.com.br), russisk (visitnorway.ru), spansk (visitnorway.es) og tysk (visitnorway.de).
Mumifisering (fetisj)

Mumifisering er en seksuell fetisj der personer pakkes inn, nesten som oldegyptiske mumier. Seksuell mumifisering kan være en form for bondage, sadomasochistisk rollelek der en sexpartner blir bundet eller på andre måter hemmet i bevegelsene. Personer som mumifiseres i seksuell lek, kan pakkes i plastfolie eller for eksempel sekker av silke eller spandex, eller de kan rulles inn i tepper av det stoffet man liker. Deretter kan man feste og pakke ytterligere med kraftig teip rundt kroppen eller binde med tau. Ved slik mumifisering er det normalt å «mumifisere» hele kroppen. Det er viktig å lage pustehull til «offeret» selv om personen er kneblet. Man må alltid ha saks i nærheten.
Iveland Idrettslag

Iveland Idrettslag (stiftet 22. mai 1922) er et idrettslag fra Iveland i Aust-Agder. Klubben har grupper innen ski, friidrett, fotball, sykkel og triathlon.